Public procurement notice: Contract Notice
Published: 2021-09-01
Buyer: Helsingin ja Uudenmaan sairaanhoitopiirin kuntayhtymä / HUS Logistiikka
Country: FI
Contract type: Supplies
Procedure: Open procedure
CPV classification: 33000000
Submission deadline: 2021-10-01
Award criteria: The most economic tender

Technical requirements: Lääketieteelliset laitteet, farmaseuttiset valmisteet ja henkilökohtaiseen hygieniaan liittyvät tuotteet
Hankinnan kohteena on elektroneuromyografia (ENMG) -laitteet. Laitteilla tehtävillä tutkimuksilla voidaan selvittää ääreishermojen ja lihasten sairauksia, esim. hermoperäisiä kiputiloja, esim.  jalkaan säteilevä selkäkipu (iskiasoire) tai ranteen keskihermon pinnetila (rannekanavaoireyhtymä). Muita tautitiloja, joita selvitellään ovat erilaiset lihassairaudet, lihasvammat ja hermovammat.
1. Päivystys ENMG-ja herätevastetutkimuksiin soveltuva pienikokoinen, matkalaukussa kuljetettava laitteisto (laite 1),
Hankinnan sopimuskausi on 36kk vuotta jonka jälkeen sopimus jatkuu toistaiseksi voimassa olevana.  Hankinnan ennakoitu arvo 60kk:n ajalta on  650 000 euroa.
Summa on suuntaa antava, eikä HUS sitoudu mihinkään ennakolta arvioiutuihin tilausmääriin. Lopulliset tilausmäärät voivat olla suurempia tai pienempiä.
Hankinnan kohde ja sitä koskevat vaatimukset on kuvattu yksityiskohtaisesti tarjouspyynnössä ja sen liitteissä.
Hankinnan kohteena on elektroneuromyografia (ENMG) -laitteet. Laitteilla tehtävillä tutkimuksilla voidaan selvittää ääreishermojen ja lihasten sairauksia, esim. hermoperäisiä kiputiloja, esim.  jalkaan säteilevä selkäkipu (iskiasoire) tai ranteen keskihermon pinnetila (rannekanavaoireyhtymä). Muita tautitiloja, joita selvitellään ovat erilaiset lihassairaudet, lihasvammat ja hermovammat.
HUS Diagnostiikkakeskuksen kliinisen neurofysiologian (KNF) vastuualueeseen kuuluu yhdeksän vastuuyksikköä (Hyvinkään sairaala, Peijaksen sairaala, Jorvin sairaala, Uusi lastensairaala, Läntinen Uusimaa (Raaseporin sairaala ja Lohjan sairaala), Meilahden sairaala, Kymenlaakson keskussairaala, Etelä-Karjalan keskussairaala sekä Porvoon sairaala), joilla on toimintaa kymmenessä toimipisteessä sekä Biomag-tutkimuslaboratorio. Vastuualueella tehdään vuosittain n. 10 000 elektroneuromyografia (ENMG) –tutkimusta. Monessa yksikössä tehdään hoitajien tekemiä neurografiatutkimuksia, jotka lääkäri lausuu jostain toisesta yksiköstä (esim. Kymenlaakson keskussairaalassa tehdyt neurografiatutkimukset lausutaan Meilahden sairaalassa), joten tietokantaympäristö on oleellinen osa hankintaa. Tällä hetkellä vastuualueella on n. 20 ENMG-laitetta ja lukuohjelma on asennettu n. 50 lukutyöasemalle.
Hankinnan tarkoituksena on saada KNF-vastuualueen käyttöön laadukkaita, monipuolisia ja helppokäyttöisiä ENMG-laitteita. Osaa laitteista käytetään myös herätevastetutkimuksiin. Laitteita uusitaan HUSin investointiohjelman mukaisesti ja hankittavien uusien laitteiden lukumäärä vaihtelee vuosittain.
Laite 1 on ENMG-/herätevastelaite kannettavalla työasemalla. Laitteisto sijoitetaan kuljetuksen ajaksi pehmustettuun troller-tyyppiseen matkalaukkuun. Laitteistoa käytetään pääasiassa ENMG-päivystystutkimuksiin, jotka tehdään muissa sairaaloissa. Laitteella tehdään myös teho-osastolla SEP-tutkimuksia. Laitetta tulee voida tarpeen mukaan laajentaa optioilla.
Laite 2 on erillisellä vähintään 22”:n laadukkaalla näytöllä, erillisellä näppäimistöllä ja tietokoneella varustettu KNF-vastuualueen perus-ENMG-tutkimuksiin soveltuva laite, joka on sijoitettu korkeussäätöiseen laitevaunuun. Kannettavaa työasemaa ei hyväksytä tietokoneeksi. Laitteessa tulee olla vähintään kolme (3) ENMG-kanavaa. Laitetta tulee voida tarpeen mukaan laajentaa optioilla.
Laite 3 on erillisellä vähintään 22”:n laadukkaalla näytöllä, erillisellä näppäimistöllä ja tietokoneella varustettu KNF-vastuualueen monipuolisiin ENMG-/herätevastetutkimuksiin soveltuva laite, joka on sijoitettu korkeussäätöiseen laitevaunuun. Kannettavaa työasemaa ei hyväksytä tietokoneeksi. Laitetta tulee voida tarpeen mukaan laajentaa optioilla.
Hankintaan sisältyy myös keskitetty tietokanta, johon kaikki hankittavilla laitteilla tehtävät tutkimukset tallennetaan. Tietokannassa olevaan tietoon tulee päästä käsiksi kaikilla laitteistoilla. Tietokanta asennetaan HUS:n palvelimelle ja sen pääsynhallinta toteutetaan HUS:n ActiveDirectory-hakemistoa hyödyntäen.
Hankintaan sisältyy optiona myös lukutyöasemalle asennettava lukuohjelmisto, jonka avulla voidaan katsoa ja muokata tutkimustuloksia sekä tehdä raportteja. Lukutyöasemaohjelmistossa tulee olla samat toiminnot kuin mittauslaitteen ohjelmistossa, lukuun ottamatta mittaustoimintoja.
Laitteiden käyttöön  ja ylläpitoon tarvittava koulutus sekä puhelintuki sisältyvät hankittavien laitteiden hintaan. Toimittajan tulee pystyä tarjoamaan teknistä tukea, jota tilataan tarpeen mukaan. Teknistä tukea voidaan käyttää esimerkiksi päivitysten yhteydessä.

Eligibility requirements: Vaatimuksena on, että tarjoaja on sijoittumismaassaan rekisteröitynyt kaupparekisteriin, ennakkoperintälain mukaiseen ennakkoperintärekisteriin ja työnantajarekisteriin sekä arvonlisäverolain mukaiseen arvonlisäverovelvollisten rekisteriin, jos lainsäädäntö edellyttää rekisteröitymistä. Tilaaja voi tarkistaa rekisteröitymistiedot. Tämä vaatimus koskee myös alihankkijaa, jonka voimavaroihin tarjoaja vetoaa, sekä kaikkia ryhmittymän jäseniä.